కోల్కతా, ఏప్రిల్ 25: భార్యకు ఊపిరితిత్తుల కేన్సర్.. చికిత్సకు బోలెడు ఖర్చవుతోంది.. మరోవైపు స్థిరమైన సంపాదన లేదు.. దీంతో వైద్యం ఖర్చు భరించలేని ఓ వ్యక్తి కోల్కతాలో బలవన్మరణానికి పాల్పడ్డాడు. నివాస సముదాయంలో నాలుగు అంతస్తుల భవనంపై నుంచి దూకి ఆత్మహత్య చేసుకున్నాడు. ఓ సంస్థలో సెక్యూరిటీ గార్డుగా పని చేస్తున్న సంజయ్ మండల్ మంగళవారం తెల్లవారుతూనే స్థానిక రీజెంట్ పార్క్లోని ఓ బిల్డింగ్ ఎక్కి పైనుంచి దూకాడు. వెంటనే ఆస్పత్రికి తరలించగా, అప్పటికే మరణించినట్లు వైద్యులు ప్రకటించారు. ఊపిరితిత్తుల కేన్సర్తో బాధ పడుతున్న భార్య వైద్యం ఖర్చులు భరించలేక నిస్పృహకు లోనై మండల్ ఈ అఽఘాయిత్యానికి ఒడిగట్టాడని భావిస్తున్నారు. కోల్కతాలో కేన్సర్ వ్యాధితో బాధ పడుతున్న ప్రతి నలుగురిలో ఒకరు కనీసం ప్రాథమిక చికిత్స కూడా పొందడం లేదని కేన్సర్ వైద్య నిపుణులు గౌతమ్ ముఖోపాధ్యాయ వెల్లడించారు. కేన్సర్ వ్యాధి చికిత్సకు అయ్యే వ్యయంపై అవగాహన లేక దాదాపు సగం మంది రోగులు ప్రైవేటు ఆస్పత్రులను ఆశ్రయిస్తున్నారని, ఆ తర్వాత స్థోమత లేక చికిత్సను మధ్యలోనే వదిలేస్తున్నారని ఆయన తెలిపారు. అలాంటి వారందరికీ తగిన అవగాహన కల్పించాల్సిన అవసరం ఉందని అభిప్రాయపడ్డారు. కాగా, ప్రభుత్వ ఆస్పత్రుల్లో కేన్సర్ చికిత్స సదుపాయం ఉన్నా, ప్రతి విభాగంలో క్యూలు.. ముఖ్యంగా రేడియో థెరపీ కోసం గంటల తరబడి వేచి చూడడం రోగులను ఇబ్బంది పెడుతోందని వైద్య నిపుణులు భావిస్తున్నారు.
kolkata, epril 25: bhaaryaku oopiritittula canesar.. chikitsaku boledu kharchavutondi.. marovaipu sthiramaina sampaadana ledu.. deentho vaidyam kharchu bharinchaleni oo vyakti kolkataalo balavanmaranaaniki palpaddadu. nivasa samudaayamlo naalugu antastula bhavanampai nunchi dooki aatmahatya chesukunnadu. oo samsthalo security garduga pani chestunna sanjay mandal mangalavaaram tellavaarutuunae sthaanika regent paarklooni oo bilding ekki painunchi dookaadu. ventane aaspatriki taralinchagaa, appatike maraninchinatlu vaidyulu prakatinchaaru. oopiritittula kensartho baadha padutunna bharya vaidyam kharchulu bharinchaleka nispruhaku lonai mandal ee aeghaayityaaniki odigattadani bhaavistunnaaru. kolkataalo canesar vyaadhitho baadha padutunna prati nalugurilo okaru kaneesam praathamika chikitsa kuudaa pondadam ledani canesar vaidya nipunulu gautam mukhopadhyaya velladinchaaru. canesar vyaadhi chikitsaku ayye vyayampai avagaahana leka daadaapu sagam mandi rogulu praivetu aaspatrulanu aasrayistunnaarani, aa tarvaata sthomatha leka chikitsanu madhyalone vadilestunnarani aayana telipaaru. alanti vaarandarikee tagina avagaahana kalpinchaalsina avasaram undani abhipraayapaddaaru. kaga, prabhutva aaspatrullo canesar chikitsa sadupayam unna, prati vibhaagamlo kyoolu.. mukhyamgaa radio therapy kosam gantala tarabadi vechi chudadam rogulanu ibbandi pedutondani vaidya nipunulu bhaavistunnaaru.